پنڈتا رما بائی

پنڈتا رما بائی سرسوتی (23 اپریل 1858ء — 5 اپریل 1922ء) ہندوستان کی ایک سماجی مصلح اور آزادی و تعلیم نسواں کی علم بردار تھیں۔ وہ پہلی خاتون تھیں جنہیں سنسکرت عالم کی حیثیت سے کلکتہ یونیورسٹی نے پنڈتا اور سرسوتی کا خطاب دیا۔

پنڈتا رما بائی سماجی کارکن، دانشور، حقوق نسواں، آزادی و تعلیم نسواں کی علم بردار تھیں۔ پنڈتا رما بائی نے جد و جہد آزادی میں بھی حصہ لیا اور 1889ء کے کانگریس اجلاس کی دس خاتون ارکان وفد میں سے ایک تھیں۔

ابتدائی زندگی اور تعلیم 
پنڈتا رما بائی سرسوتی 23 اپریل 1858ء کو پیدا ہوئیں۔ ان کے والد اننت شاستری ڈونگرے سنسکرت کے عالم تھے اور ان کی والدہ لکشمی بائی ڈونگرے اننت شاستری کی دوسری بیوی تھیں۔ رما بائی کا پیدائشی نام "رما ڈونگرے" تھا۔ اننت شاستری نے اپنی دوسری بیوی یعنی رما بائی کی والدہ اور رما بائی کو سنسکرت کے متون پڑھائے۔ جب 1877ء کے قحط میں ان کے والدین لقمہ اجل ہو گئے تو انہوں نے اپنے بھائی شری نواس کے ساتھ مل کر اپنے والد کے کام کو جاری رکھنے کا فیصلہ کیا۔ دونوں بہن بھائی نے سارے ہندوستان کا سفر کیا۔ حتی کہ رما بائی کی تقریر کی شہرت کلکتہ پہنچی تو وہاں کے پنڈتوں نے انہیں کلکتہ آنے کی دعوت دی۔

سنہ 1878ء میں کلکتہ یونیورسٹی نے انہیں پنڈتا اور سنسکرت متون پر ان کی تشریحات کے اعزاز میں سرسوتی جیسے اعلی خطاب سے سرفراز کیا۔ الٰہیاتی مصلح کیشب چندر سین نے انہیں ویدوں کا ایک نسخہ دیا جو ہندو ادب میں سب سے مقدس سمجھا جاتا ہے اور انہیں وید پڑھنے کی ترغیب دی۔

1880ء میں شری نواس کی وفات کے بعد رما بائی نے بنگالی وکیل بپن بہاری میدھوی سے شادی کی۔ بپن بہاری بنگالی کائستھ تھے، اس طرح یہ شادی دو مختلف ذات کا بندھن تھا اس لیے اسے مناسب نہیں سمجھا گیا۔ 13 نومبر 1880ء کو ایک شہری تقریب میں دونوں رشتہ ازدواج میں منسلک ہوئے۔ ان کی ایک بیٹی تھی جس کا نام منورما تھا۔

رما بائی نے فیصلہ کیا کہ وہ ہندوستان میں خواتین کی بہبود کے لیے زندگی بھر جد و جہد کرتی رہیں گی۔ انہوں نے ان مسائل کا گہرائی سے جائزہ لیا جو ہندوستانی خواتین خصوصاً ہندو خواتین کو درپیش تھے۔ وہ نکاح نابالغان کی سخت مخالف تھیں کہ اس کی وجہ سے نابالغ بیوگی کا خطرہ بڑھ جاتا ہے۔ نابالغ بیواؤں کے لیے انہوں نے ایک اسکول قائم کرنے کا منصوبہ بنا رکھا تھا کہ ان کے شوہر 1882ء میں وفات پا گئے۔

حوالہ جات

بیرونی روابط 
 Life Testimony of Pandita Ramabai
 Pandita Ramabai materials in the South Asian American Digital Archive (SAADA)
 The Story of Ramabai
 A Short History of Mukti Mission

1858ء کی پیدائشیں
1922ء کی وفیات
انگلیکان مقدسین
انگلیکانیت قبول کرنے والی شخصیات
انیسویں صدی کی بھارتی خواتین
انیسویں صدی کے ہندوستانی تعلیمی نظریہ ساز
بیسویں صدی کی بھارتی خواتین
بیسویں صدی کے بھارتی تعلیمی نظریہ ساز
بھارتی تعلیمی نظریہ ساز خواتین
بھارتی فعالیت پسند برائے حقوق نسواں
بھارتی فعالیت پسند خواتین
قیصر ہند وصول کنندگان
مراٹھی زبان کے مصنفین
ہندوستانی انگلیکان
ہندومت سے پروٹسٹنٹ قبول کرنے والی شخصیات
انیسویں صدی کے مترجمین
ضلع دکشن کنڑ کی شخصیات
کامنز زمرہ جس کا ربط ویکی ڈیٹا پر ہے
بھارتی خواتین سفرنامہ نگار
انیسویں صدی کی ہندوستانی شخصیات
بیسویں صدی کی بھارتی شخصیات
کرناٹک کے معلمین
بیسویں صدی کی معلمات
انیسویں صدی کی معلمات
ویکی ڈیٹا سے مطابقت رکھنے والی مختصر تفصیل